lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv en lv en eu lv lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Sarmīte Braslava: Skaista, sakopta vide iedvesmo – Alojas administrācija
Alojas pilsētas un pagasta pārvalde
Sarmīte Braslava: Skaista, sakopta vide iedvesmo
Sabīne Stūre24.08.201522.09.2015 Intervijas, Uzņēmējdarbība
„Vīksnas” – neliela piemājas bioloģiskā saimniecība, kas nodarbojas ar aitkopību un lauku tūrismu. Pirmo reiz satiekot  Sarmīti Braslavu redzams, ka skaista un sakārtota vide apkārt iedvesmo un sniedz  viņai lielu gandarījumu, tam piekrīt arī pati “Vīksnu”saimniece.  Ar optimismu un dzīvesprieku apveltīta personība, tā varētu raksturot saimniecības “Vīksnas”  namamāti.
Saruna veidojas viegli, Sarmīte stāsta: – Es nāku no Pociema, agrāk strādāju Sadzīves pakalpojumos par šūšanas trikotāžas tehnologu, tādēļ apkārt paziņu daudz, jo īpaši Limbažos. Patlaban strādāju tepat Puikulē pirmsskolas grupiņā. Par cik nebija skaidrības, kas ar skolu notiks, tad saimniecību sākām attīstīt ar domu, lai būtu kaut kas tepat uz vietas un  pie mājām, ja nu kas. Tā kā man ir darbs Puikulē, tad par savu saimniecību atliek domāt mazāk, tik vakaros un brīvdienās. Akmens dārzu pie mājas sāku veidot jau 1986.gadā, lai gan viesus sākām uzņemt krietni vēlāk kādā 2008.gadā. Tad arī uznāca liela vēlme attīstīties un uzrakstīju pieteikumu vienam lielam pārrobežu projektam DEMO FARM, kur no Latvijas tika paņemtas desmit saimniecības, kaut pieteicās pāri par sešdesmit. DEMO FARM projekta ietvaros  saimniecībai “Vīksnas” tika izgatavots informācijas stends, dažādi informatīvie un uzskates materiāli, spēles par dabu, ko vēl tagad skolā izmantoju.
Puikulē mums bija pirmā šāda veida saimniecība. Gāju uzņēmējdarbības kursos Puikulē, ko organizēja Limbažu NVA. Kursi tika veidoti ar mērķi, ka jāiekustina tos, kas neko nedara. Šo kursu ietvaros uzrakstīju biznesa plānu un patiesībā to visu ieviesu arī dzīvē. Lai gan biju vienīgā no visas  kursu grupas, kas realizēja savu ideju, tomēr  ar šo visu ceru, ka iedvesmoju arī citus. Nupat jau sāk parādīties arvien vairāk šādas saimniecības par, ko es ļoti priecājos, jo tam ir savi plusi, Tu sakop savu saimniecību un reizēm par to saņem vēl naudiņu, turklāt izdodas satikt vēl pozitīvus un jaukus cilvēkus. Daudz kas ir atkarīgs no paša, ja nebūtu darbs skolā droši vien, tad saimniekotu šeit nedaudz savādāk, iespējams vairāk reklamētos, – skaidro Sarmīte.
Vaicājot, kas apmeklētājiem saimniecībā visvairāk patīk, Sarmīte teic: – Bērniem ļoti patīk aitas, taču sievietēm un pensionāru klubiņiem vairāk interesē dārzi un puķes. Stādot augus un puķes dārzā, noteikti skatos uz sala izturību, jo šeit pēc zonējuma ir  5-6  ziemcietības zona līdz  ar to ir augi, kas nepārziemo. Aitas saimniecībā bijušas kopš pašiem pirmsākumiem, kas ir arī saimniecības simbols. Mēs esam maza saimniecība, ganībām ir tikai 5 ha, – stāsta Sarmīte. Ar aitām esot viegli, tikai vienmēr jāuzmanot, lai vārtiņi vienmēr ir ciet, citādi aitām tiekot dārzā, mēdzot rasties dažādi nelieli postījumi. – Aitas reproduktīvais vecums ir 8 -9 gadi. Necenšos  es kādai aitiņai pieķerties īpaši, – teic saimniece. No aitas gaļas tiekot gatavots šašliks, kas esot ļoti garšīgs un iecienīts pastāvīgo klientu lokā. Pat tie, kas agrāk neesot  nekad ēduši aitas gaļas šašliku, pirmo reiz nogaršojot “Vīksnās” pagatavoto – esot sajūsmā. Aitas cērpot reizi gadā – maijā turklāt  Jaunā mēnesī un tas esot vīra pienākums, tagad gan vienkāršāk, jo esot elektriskās aitu dzirkles. Aitas pašas regulējot  savu režīmu, kad grib, tad ēd, kad ne tad guļ, lai gan apetīte aitām esot milzīga – cieņā esot gan maize, gan milti, gan rāceņi utt.
Runājot par problēmām, nodarbojoties ar aitu audzēšanu, Sarmīte piemin, ka lielāka problēma esot, ja aitiņai piedzimstot trīs jēriņi, tad neesot tik daudz laika viņus pieskatīt un uzpasēt. Lai gan tagad ir pieteikušies labi cilvēki, kas šos mazulīšus var paņemt, ja nevarot ar visiem tikt galā. Ja aitai ir tikai divi jēriņi, viņa parasti tiekot pati galā, bet ja ir trešais, tad jau ir grūtāk.
Sarmīte brīvajos brīžos aizraujas ar filcēšanu, tiek filcētas skaistas pirts cepures, antistresa bumbiņas, aitiņas u.c. izstrādājumus.  Sarmīte teic:- Līdz filcēšanai nonācu, jo sapratu, ka ja reiz ir aitu saimniecība, tad kaut kas ar to vilnu ir jādara. Mums bija sieviešu klubiņš un darbmācības skolotāja ierādīja, ko nozīmē vispār filcēt, parādīja filcēšanas adatas. Tad es iesāku filcēt un man ļoti iepatikās, kad klubiņā filcēšana beidzās, tad braukāju uz Rīgu uz kursiem, kur apguvu gan slapjo, gan sauso filcēšanu. Auskarus filcēju pašos pirmsākumos, nu jau ir dažādi citi izstrādājumi nākuši klāt. Pirts cepuri var nofilcēt pāris stundās, bet tad vēl viņa ir jāžāvē un jāapdarina. Pa tirgiem man nepatīk braukāt, kas atbrauc skatīt saimniecību, tie arī pērk izstrādājumus uz vietas.
“Vīksnās” tiekot krātas arī dažnedažādas suvenīru aitiņas, nu jau kolekcijā kādas simt. Citi to zinot  no ceļojumiem atved pa aitiņai, lai kolekcija kļūtu ar vien lielāka. Tālākā aitiņa nākusi no Meksikas, to atvedusi meita, lai gan kolekcijā ir arī aitas no Itālijas, Polijas u.c. vietām. – Kolekcionēt mums patīk, – smej Sarmīte. – Vīram  ir milzīga pildspalvu kolekcija – pilnas sešas kurpju kastes, bet tam gandrīz vajadzīga vēl viena ēka, lai izstādītu visas sakrātās pildspalvas. Vīram Aldim patīkot izgrebt no koka sēnes, kas piedod “odziņu” tā jau skaisti sakoptajā saimniecībā.
“Vīksnu” saimniekiem patīkot ceļot, kad esot noguruši, tad kāpjot mašīnā un braucot ceļojumā. Aitiņas šajā laikā pieskatot kāds cits, šovasar tas bijis dēls un kādas dienas arī Sarmītes kolēģe. Ar aitām esot vienkāršāk ne tā, kā ar govīm, kas esot jāslauc. Lai gan patīkot ceļot saimnieki esot vairāk mājas cilvēki, tomēr pasākumus arī patīkot apmeklēt.
– Bērni jau man lieli, abi savā dzīvē, bet pie mums jau arī atbrauc un palīdz, varbūt jau kādreiz arī kāds atgriezīsies te, – prāto Sarmīte. Šovasar gan apmeklētāju saimniecībā nav bijis pārāk daudz, priecātos, ja  vasarā atbrauktu nedaudz vairāk, lai gan visvairāk apmeklētāju parasti ir tieši augustā.
Runājot par Alojas novadu, Sarmīte teic: – Vēl joprojām pie novada nevaru pierast, jo viss man saistās ar Limbažiem, agrāk bija darbs tur, bērniem skola, vīram darbs vēl joprojām tur ir. Tomēr jāsaka, ka Alojas novadā cilvēki ir labi, atsaucīgi un pretimnākoši.
Paldies Sarmītei Braslavai par laipno uzņemšanu un dzīvespriecīgo sarunu!
Alojas novada domes komercdarbības speciāliste
← BRĪDINĀM: Novadā notiks Zemessardzes mācības
Biedrība “Studeo” īstenos starpkultūru dialoga projektu →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.